Теодосий Теодосиев
Теодосий Събев Теодосиев е дългогодишен преподавател по физика в ПМГ „Никола Обрешков“, град Казанлък, България. Ръководи и специализирана школа по приложна математика и физика. За нуждите на школата е създал база за експериментални задачи по физика.

Той е действащ учител и ежегодно дава по-голямата част от националните отбори на България за международни състезания и олимпиади по физика. От общо 11 златни медала, печелени от български участници на Международни олимпиади по физика, 7 са на възпитаници от неговата школа, включително най-високите индивидуални резултати и отборни постижения. Има 13 индивидуални първенци на националните олимпиади по физика и повече от 50 участници на МОФ.

Теодосий Теодосиев е и активен общественик. Избран е за първи председател на Националния клуб на учителите новатори. В продължение на много години е бил член на редколегията на списание „Физика“, в редакционния съвет на списание „Проблеми на образователната политика“, член на Управителния съвет на Съюза на физиците в България, член на Висшия учебен съвет към Министерство на просветата и др. Рецензент е на сборници и учебници по физика. Автор е на стотици статии.

Награди и отличия 
Носител е на множество награди и отличия, сред които орден „Св. св. Кирил и Методий“ I степен (2006), три пъти наградите „Св. Неофит Рилски“, наградата „Райна Кандева“, двукратно наградата на фондация „Св. св. Кирил и Методий“, награди от Физическия факултет на Софийския университет Св.Климент Охридски за най-много приети студенти.

Теодосий Теодосиев е носител на титлата на Дарик радио „Мъж на годината“ за 2014 г.

За дългогодишния си безкористен труд и издигане авторитета на България с Решение № 89 от 31 май 2004 г. на Общински съвет - Казанлък е удостоен със званието „Почетен гражданин“ на родния си град.

Противоречия 
След гостуване в подкаста на Мартин Карбовски на 3 август 2023 г. Теодосиев е обвиняван в хомофобия и разпространяване на конспиративни теории.

Филмография 
 Формулата на Тео, документален, 2019, 74 мин.

Бележки

Външни препратки 
 За Тео, сайт на Фондация „Тео“
 Теодосий Теодосиев в „Моят плейлист“, БНТ,3 април 2020
 Еп. 15: Теодосий Теодосиев - Трябва да станем като спартанци!, Теодосий Теодосиев в подкаста на Даниел Богдански „21 причини“, YouTube, 2022
 Учителят Тео За Трудолюбието, Изкуствения Интелект И Проблемите Пред Младото Поколение, Теодосий Теодосиев в подкаста на Велизар Величков „Да Убиеш Дракона“, YouTube, 3 август 2023
 Знанието е въпрос на живот и смърт! Учителят Теодосий Теодосиев отново при Мартин Карбовски, YouTube, 3 август 2023
 Най-важното производство в една държава е производството на качествени хора Учителят! Теодосий Теодосиев отново при Мартин Карбовски, YouTube, 3 август 2023

Български учители
Български физици
Носители на орден „Св. св. Кирил и Методий“
Почетни граждани на Казанлък
Родени в Казанлък